पाएं अपने शहर की ताज़ा ख़बरें और फ्री ई-पेपरडाउनलोड करें
नौसर में बैंदों का बेरा स्थित मेघवालों की ढाणी में सोमवार को महिला व दो बच्चों के फंदे पर लटके मिलने के मामले में मृतका के पीहर पक्ष ने दहेज हत्या का आरोप लगाते हुए थाने में रिपोर्ट दी है। मृतका के भाई श्रवणकुमार पुत्र सुगनाराम मेघवाल निवासी उदयनगर देणोक ने रिपोर्ट में बताया कि बहन संगीता की शादी 6 साल पहले साबुराम उर्फ छगनाराम पुत्र पेमाराम मेघवाल निवासी बैंदों का बेरा के साथ हुई थी।
अपनी क्षमता के अनुसार दहेज भी दिया। शादी के बाद साबुराम उर्फ छगनाराम, ससुर पेमाराम, सास, ननद व देवर कानाराम ये चारों लोग मेरी बहन को दहेज के लिए प्रताड़ित व ताना मारते थे। कहासुनी होने पर कई बार समझाइश की गई लेकिन इन लोगों का नजरिया नहीं बदला। ससुराल वाले उन्हें कई बार मारने की धमकियां देते व उकसाते थे।
अधिक परेशान करने पर उनकी बहन ने अपने दो बच्चों सहित आत्महत्या कर ली। दो तीन दिन पहले भी बहन ने फोन पर परेशान करने का बताया था। तीनों मृतकों के शव एमडीएम अस्पताल जोधपुर की मोर्चरी में रखवाए गए हैं। कोविड जांच के बाद मेडिकल बोर्ड से पोस्टमार्टम किया जाएगा। थानाधिकारी नेमाराम ने बताया कि इस प्रकरण में पोस्टमार्टम रिपोर्ट, एसएफएल टीम रिपोर्ट के बाद अनुसंधान किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn